|  |  |  |
| --- | --- | --- |
| C:\Users\tdami\AppData\Local\Microsoft\Windows\INetCache\Content.Word\LogO_RazloG.WMF | **ОБЩИНА РАЗЛОГ** | **MUNICIPALITY OF RAZLOG** |
| C:\Users\tdami\AppData\Local\Microsoft\Windows\INetCache\Content.Word\Untitled-1.wmf |
| ул. „Стефан Стамболов“1, 2760 Разлогтелефон: 0747 80 095E-mail: kmet@razlog.bgwww.razlog.bg | 1, Stefan Stambolov Str., 2760 Razlog, BulgariaPhone: +359 747 80 095 E-mail: kmet@razlog.bgwww.razlog.bg |  |

Вх.№...................

............................

**ДО**

**АДВ. ИВАН ДИМИТРОВ**

**ПРЕДСЕДАТЕЛ НА**

**ОБЩИНСКИ СЪВЕТ-РАЗЛОГ**

**П Р Е Д Л О Ж Е Н И Е**

***От инж. Красимир Герчев – Кмет на Община Разлог,***

**Относно: Свикване на редовно общо събрание на акционерите на „МБАЛ – Благоевград“ АД.**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Общински съвет – Разлог е акционер в Акционерно дружество „МБАЛ – Благоевград“ АД, Решение № 3473/05.09.2000г., вписано по ф.д. №1635/2000г. по описа на Благоевградски окръжен съд, с капитал 11 310 920 (единадесет милиона триста и десет хиляди деветстотин и двадесет ) лева, разпределен в 1  131 092/един милион сто тридесет и една хиляди деветдесет и два/ броя поименни акции, всяка от които с номинална стойност 10/десет/ лв. Капиталът е разпределен както следва:

За държавата представлявана от министъра на здравеопазването – 85,01/осемдесет и пет цяло и една стотна/ на сто от капитала, представляващи 961 552/деветстотин шестдесет и една хиляди петстотин петдесет и два/ броя поименни акции, всяка от които с номинална стойност 10/десет/лева;

За Община Разлог- 0,89/нула цяло и осемдесет и девет / на сто от капитала или 10 134/десет хиляди сто тридесет и четири/ броя поименни акции, всяка от които с номинална стойност 10/десет/ лева;

Останалата част от капитала е разпределен пропорционално на всяка община на територията на област с административен център Благоевград.

Взето е решение на Съвета на директорите на „МБАЛ – Благоевград“ АД с ЕИК 101505152, със седалище и адрес на управление: гр. Благоевград, ул. „Славянска“ №60,тел.073/82 92 329,факс 073/ 88 41 29, на основание чл.223, ал.1 от ТЗ и Протоколно решение № 12 от 14.05.2025г. на Съвета на Директорите, за свикване на редовно общо събрание на акционерите, а Общински съвет – Разлог като акционер в Акционерно дружество „МБАЛ Благоевград“, чрез Кмета на Общината е поканен на общо събрание на акционерите, което ще се състои на **27.06.2025г. от 11:00 часа в Административната сграда на „МБАЛ – Благоевград“ АД, етаж №5, зала №503, по приложен дневен ред от поканата:**

Предвид изложеното и на основаниечл.21, ал.1, т.9 от ЗМСМА, чл.223 от Търговския закон, и във връзка с чл.17, т.6, т.7 и т.11 от Устава на АД, чл.15, ал.2, т.6, т.7 и т.10 от Наредба за условията и реда за упражняване на правата на собственост на общината в търговски дружества с общинско участие в капитала и за участие на общината в граждански дружества и за сключване на договори за съвместна дейност, предлагам на Общински съвет – гр. Разлог, следния проект на

 **РЕШЕНИЕ:**

Упълномощава Кмета на Община Разлог – инж. Красимир Иванов Герчев /при невъзможност той да участва, Общински съвет – гр. Разлог определя инж. Гергана Владимирова Костова – Зам. Кмет по „Социални дейности, образование, култура, спорт и туризъм“/ да представлява общината в редовно общо събрание на акционерите на „МБАЛ – Благоевград“ на 27.06.2025г. от 11:00 часа в Административната сграда на „МБАЛ – Благоевград“, етаж № 5, зала № 503 и да взема решения като гласува **ЗА, ПРОТИВ или ВЪЗДЪРЖАЛ**, относно:

1. Доклад на съвета на директорите за дейността на дружеството през 2024г.-**проект на Решение:** Общото събрание на акционерите приема доклада на съвета на директорите за дейността на дружеството за 2024г.
2. Одобряване на годишния финансов отчет на дружеството за 2024г.,заверен от регистриран одитор- **проект на Решение:** Общото събрание на акционерите одобрява годишния финансов отчет на дружеството за 2024г.,заверен от регистриран финансов одитор;
3. Приемане на консолидирания доклад за дейността за 2024г.-**проект на Решение**:Общото събрание на акционерите приема консолидирания доклад за дейността на 2024г.;
4. Одобряване на консолидирания годишен финансов отчет за 2024г.–**проект на Решение**: Общото събрание на акционерите одобрява консолидирания годишен финансов отчет за 2024г.,заверен от регистриран одитор;
5. Разпределение на печалбата на дружеството за 2024г.-**проект на Решение**: Общото събрание на акционерите взема решение за разпределяне на печалбата на дружеството за 2024г.
6. Освобождаване от отговорност на членовете на съвета на директорите за дейността им за 2024г.-**проект на Решение**: Общото събрание на акционерите освобождава от отговорност членовете на директорите за дейността им през 2024г.;
7. Избор на регистриран одитор за 2025г.-**проект на Решение**: Общото събрание на акционерите избира и назначава предложения регистриран одитор за 2025г.;
8. Освобождаване от отговорност на членовете на съвета на директорите Виктория Константинова Каракостова-Нешева и Огнян Стефанов Митев за дейността им през 2015г.-**проект на Решение:** Общото събрание на акционерите освобождава от отговорност на членовете на съвета на директорите Виктория Константинова Каракостова-Нешева и Огнян Стефанов Митев за дейността им през 2015г.;
9. Освобождаване от отговорност на членовете на съвета на директорите Стойка Стоянова Таскова, Огнян Стфанов Митев, Андрей Тодоров Янакиев, Магадалена Стефанова Симеонова и Христина Цецова Гетова за дейността им през 2022г.-**проект на Решение**: Общото събрание на акционерите освобождава от отговорност членовете от съвета на директорите Стойка Стоянова Таскова, Огнян Стфанов Митев, Андрей Тодоров Янакиев, Магадалена Стефанова Симеонова и Христина Цецова Гетова за дейността им през 2022г.;
10. Одобряване на тригодишна бизнес програма на „МБАЛ-Благоеград“ АД, гр.Благоевград за периода 2025-2027г**. проект на Решение**: Общото събрание на акционерите одобрява представената тригодишна програма на „МБАЛ-Благоевград“ АД, гр.Благоевград за периода 2025-2027г.

При липса на кворум, на основание чл.227, ал.3 от ТЗ, събранието ще се проведе на резервна дата, но не по – рано от 14 дни от първоначално обявената дата – 14.07.2025г. на същото място и час, при същия дневен ред.

**МОТИВИ:** Решението се приема на основание чл.21, ал.1, т.9 от ЗМСМА, чл.223, от Търговския закон, и във връзка с чл.17, т.6,т.7 и т.11 от Устава на АД, чл.15, ал.2,т.6, т.7 и т.10 от Наредба за условията и реда за упражняване на правата на собственост на общината в търговски дружества с общинско участие в капитала и за участие на общината в граждански дружества и за сключване на договори за съвместна дейност; Като взе предвид получена покана до Кмета на Община Разлог с вх. № 29.00-26/19.05.2025г. от Изпълнителния директор на „МБАЛ – БЛАГОЕВГРАД“ АД.

 **Приложение:** Писмена покана с вх. № 29.00-26/19.05.2025г. от Изпълнителния директор на „МБАЛ – БЛАГОЕВГРАД“ АД и всички придружаващи документи.

**С уважение,**

**Инж. Красимир Герчев**

**Кмет на Община Разлог**